### Beslutningstema

I denne sag behandles ansøgning fra [adresse] om opgradering af det rekreative område "Majsjak".

### Historik

Den 26. maj 2021 modtog forvaltningen en ansøgning fra [adresse] om midler til opgardering af Majsjak. Ansøgningen blev af formandsskabet for Landdistrikts- og bosætningudvalget sendt tilbage med et ønske om større lokal forankring og med et ønske om et tættere samarbejde med flere relevante brugere og foreninger.

I ansøgningen fra 26. maj var der beskrevet en indsats for at ændre området, så det bliver mere tiltalende for familier, foreninger og andre at besøge stedet. Lokalrådet har i samarbejde med Vej og [adresse] siden sørget for oprensning af søen i foråret 2021. Hen over sommeren 2021 arbejdede lokalrådet med at involvere flere. På to BID-møder i september og oktober 2021 opstod der hos andre borgere nye idéer til at gøre Majsjak området mere familievenligt. (BID handler om byudvikling og borgerinddragelse).

Den 1. december 2021 genindsendte lokalrådet ansøgningen og initiativet blev anerkendt af formandsskabet, dog var der uoverensstemmelser mellem budget og projektbeskrivelsen, så ansøgningen blev igen returneret til lokalrådet for yderligere bearbejdning.

### Sagsfremstilling

[adresse] har nu gennemarbejdet projektet og indsendt ansøgning om støtte til udvikling af det rekreative område "Majsjak", som ligger tæt ved [adresse] og boligkvarteret ved [adresse]. Merethe Rasmussen.

I perioden fra 1. december 2021 har forvaltningen besøgt lokalrådet sammen med fagchefen for Sundhed, Kultur og Frivillighed. Projektet er herefter videreudviklet med fokus på udeliv og bevægelse. I projektet er beskrevet et nyt fællesområde, hvor bevægelse og fællesskab understøttes af anlægget. Området udvides, så det kan benyttes af både børn, unge, voksne og seniorer. Området ligger i nærheden af campingplads, spejderhytte og [adresse], og i projektet er beskrevet en disc-golf-bane. Disc-golf er en af de hurtigst voksene ude-idrætsgrene i landet og kan spilles af borgere i alle aldre.

I forlængelse af møderne anbefaler forvaltningen projektet med en delfinansiering og en opfordring til at søge andre fonde og puljer.

Projektet består af:

* forbedring og udvikling af madpakkehus og opholdsstederne på Majsjak (flere bænke, bedre adgang mm.).
* Indsats for mere vild natur på arealet syd og vest for søen.
* Etablering af område med "Familieaktiviteter", herunder disc-golf, balancebomme mm.

Formålet med forbedringen af området er at skabe et mødested, hvor familier, børn og seniorer har lyst til at opholde sig og give folk mulighed for at mødes på kryds og tværs og nyde både madpakker og hinandens selskab.

Visions- og strategiplan, samt verdensmål
Projektet understøtter i sin helhed verdensmål 11 om bæredygtige byer og lokalsamfund. Projektet understøtter tillige kommunens Visions- og strategiplans fokusområde omkring Den Aktive Borger og taler ind i to af de tre strategiske indsatser, nemlig Bosætning og Sundhed.

### Økonomi

Ud over det ansøgte beløb på kr. 117.400, ønsker lokalrådet en tidligere til bevilling fra 2021-budget på 12.000 kr. overført til dette projekt.

|  |  |
| --- | --- |
| Projektets samlede budget | kr. 180.600 |
| Egen finansiering og anden finansiering | kr. 51.200 |
| Bevilling, 2021 der ønskes overført | kr. 12.000 |
| Denne ansøgning - 2022 midler | kr. 117.400 |
| Ansøgt i alt fra Tønder Kommune: | kr. 129.400 |

### Fagchefen for Teknik og Plan indstiller,

at der gives et tilskud på 50.000 kr.,

at de 12.000 kr. bevilget i 2021 overføres til det nye projekt, og

at lokalrådet opfordres til at søge andre fonde og puljer til den resterende finansiering.

### Beslutning

Indstillingen godkendt.

Villads Larsen deltog ikke i behandling af punktet.